CNC obrobenie
Profesionálny drevoobrábací CNC stroj
BIESSE SKIPPER V31
Ak vás časovo zdržiava vŕtanie otvorov a ustavičné meranie na správne určenie pozícií dier na jednotlivé kovania či už sú to závesy, zásuvkové systémy alebo výklopné mechanizmy, prípadne kovania na dvere na posuvné skrine alebo len vŕtanie na spojovanie jednotlivých dielov korpusov, môžeme vám tento problém vyriešiť.
Rovnako odpadá váš strach z nepresnosti pri výrobe a celý nábytok tak zostavíte sebaisto a neporovnateľne rýchlejšie.
Vysoká produktivita
Využitie služby CNC obrobenia dielca značne zrýchli a spresní proces kompletizácie projektu. Ďalšou výhodou je, že to dokáže poskladať aj menej zručný pracovník.
Aby sme dokázali správne vyhodnotiť a obrobiť dielec z porezového centra, potrebujeme od vás zdrojový súbor pre import ako nosič dát. Prípadne budeme musieť váš projekt prekresliť do nášho softwaru, aby sme vygenerovali požadované informácie nutné pre výrobu.
Ak sa rozhodnete pre CNC obrobenie, čiarový kód nesie ďalej informáciu o vŕtaní, frézovaní a drážkovaní dielca. Dielce sú teda aj zreteľne označené samolepiacimi štítkami so zmienenými informáciami a čiarovým kódom pre ľahkú identifikáciu dielca strojovým čítaním skenera alebo človekom. Takéto reporty sa v tomto formáte zadávajú rovno do výroby do CNC centra.
Pozn.: Tovar sa expeduje zbalený na palete našou alebo vašou dopravou, prípadne si ho vyzdvihnete osobne.
Tešíme sa na vás a spoluprácu s vami.
PETER BEDNÁR +421 (0)905 443 825
Odborník v danej sekcii